stanford-oval/wikipedia huggingface dataset:
Saint Kitts ja Nevis yleisurheilun maailmanmestaruuskilpailuissa
Saint Kitts ja Nevisin MM-mitalit kisoittain

| Kisavuosi ja -paikka>  | Miehet> Kulta | Miehet> Hopea | Miehet> Pronssi | Naiset> Kulta | Naiset> Hopea | Naiset> Pronssi | Yhteensä> Kulta | Yhteensä> Hopea | Yhteensä> Pronssi | Yhteensä | Yhteensä> Sijoitus mitalitilastossa |
| --- | --- | --- | --- | --- | --- | --- | --- | --- | --- | --- | --- |
| 1983–1999 | 0 | 0 | 0 | 0 | 0 | 0 | 0 | 0 | 0 | 0 | – |
| 2001 Edmonton | 0 | 0 | 1 | 0 | 0 | 0 | 0 | 0 | 1 | 1 | 36. |
| 2003 Pariisi | 1 | 0 | 0 | 0 | 0 | 0 | 1 | 0 | 0 | 1 | 14. |
| 2005 Helsinki | 0 | 0 | 1 | 0 | 0 | 0 | 0 | 0 | 1 | 1 | 34. |
| 2007 Osaka | 0 | 0 | 0 | 0 | 0 | 0 | 0 | 0 | 0 | 0 | – |
| 2009 Berliini | 0 | 0 | 0 | 0 | 0 | 0 | 0 | 0 | 0 | 0 | – |
| 2011 Daegu | 0 | 0 | 2 | 0 | 0 | 0 | 0 | 0 | 2 | 2 | 33. |
| 2013 Moskova | 0 | 0 | 0 | 0 | 0 | 0 | 0 | 0 | 0 | 0 | – |
| 2015 Peking | 0 | 0 | 0 | 0 | 0 | 0 | 0 | 0 | 0 | 0 | – |
| 2017 Lontoo | 0 | 0 | 0 | 0 | 0 | 0 | 0 | 0 | 0 | 0 | – |
| 2019 Doha | 0 | 0 | 0 | 0 | 0 | 0 | 0 | 0 | 0 | 0 | – |
| 2022 Eugene | 0 | 0 | 0 | 0 | 0 | 0 | 0 | 0 | 0 | 0 | – |
| 2023 Budapest | 0 | 0 | 0 | 0 | 0 | 0 | 0 | 0 | 0 | 0 | – |
| Yhteensä | 1 | 0 | 4 | 0 | 0 | 0 | 1 | 0 | 4 | 5 | 69. |
Saint Kitts ja Nevisin MM-mitalit lajeittain > Miehet

| Laji | Kulta | Hopea | Pronssi | Yhteensä |
| --- | --- | --- | --- | --- |
| 100 metrin juoksu | 1 | 0 | 2 | 3 |
| 200 metrin juoksu | 0 | 0 | 1 | 1 |
| 4 × 100 metrin viestijuoksu | 0 | 0 | 1 | 1 |
Saint Kitts ja Nevisin MM-mitaliurheilijat

| Urheilija | Kulta | Hopea | Pronssi | Yhteensä | Vuodet |
| --- | --- | --- | --- | --- | --- |
| Kim Collins | 1 | 0 | 4 | 5 | 2001–2011 |
| Antoine Adams * | 0 | 0 | 1 | 1 | 2011 |
| Brijesh Lawrence * | 0 | 0 | 1 | 1 | 2011 |
| Jason Rogers * | 0 | 0 | 1 | 1 | 2011 |
*) Ei henkilökohtaisia mitaleja
Sainte-Colombe (Rhône)

| Sainte-Colombe |
| --- | --- |

 vaakuna
 Sainte-Colombe
 Koordinaatit: 45°31′34″N, 4°52′03″E 
Valtio:  Ranska
Alue:  Auvergne-Rhône-Alpes
Departementti:  Rhône
Arrondissementti:  Villefranche-sur-Saône
Pinta-ala:  
 – Kokonaispinta-ala:  1,6 km²
Väkiluku (2014):  1 931 
 – Väestötiheys:  1 206 as./km²
Kunnan numero:  69189
 
 Kunnan kotisivut 
Infobox OKVirheellinen NIMI-arvo: 
Sainte-Colombe on kunta Ranskassa Rhônen departementissa Auvergne-Rhône-Alpesin alueella. Se sijaitsee noin 35 kilometriä Lyonista etelään Rhônejoen varrella.
Kaupungista löydettiin rakennustyömaalta kokonainen roomalaisen kaupunginosan rauniot vuonna 2017. Rauniot kuuluvat Vienna Allobrogumin kaupunkiin, joka oli yksi tärkeimmistä roomalaisten hallitsemista kaupungeista Galliassa. Nykyisin Vienna Allobrogum tunnetaan nimellä Vienne, ja se sijaitsee Rhônejoen vastarannalla. Löytynyt arkeologinen alue on 7 000 neliömetrin laajuinen, ja sieltä on löydetty suhteellisen hyvin säilyneitä jäänteitä sekä julkisista rakennuksista että ylellisistä yksityiskodeista. Alue on merkittävin Rooman ajan kaivaus Ranskassa liki 50 vuoteen.
Aiheesta muualla

Kuvia tai muita tiedostoja aiheesta Sainte-Colombe (Rhône) Wikimedia Commonsissa
Sainte-Eulalie-d’Olt

Sainte-Eulalie-d'Oltin kylä Lotjoen varrella
Sainte-Eulalie-d'Olt [sɛ̃t.øla.li.dolt] on kunta Aveyronin departementissa Midi-Pyrénées'n hallintoalueella Ranskassa. Kunnassa oli 445 asukasta vuoden 1999 väestönlaskennassa. Sainte-Eulalie-d'Oltin pinta-ala on 20 neliökilometriä.
Kunta on valittu kauneimpien ranskalaiskylien Les Plus Beaux Villages de France -järjestön jäseneksi.
Aiheesta muualla

Kuvia tai muita tiedostoja aiheesta Sainte-Eulalie-d’Olt Wikimedia Commonsissa
SKA-Sverdlovsk

| SKA-Sverdlovsk |
| --- | --- |

Koko nimi:  SKA-Sverdlovsk (ven. СКА-Свердловск)
Perustettu:  1935
Entiset nimet:  SKA Zenit
Kaupunki:  Jekaterinburg
Kenttä:  Yunost
Värit:           
Sarja:  Vysšaja liga
SKA-Sverdlovsk (ven. СКА-Свердловск) on venäläinen jääpalloseura Jekaterinburgista. Se pelaa Venäjän jääpallon mestaruussarjassa, mikä on maan toiseksi korkein sarjataso.
SKA-Sverdlovsk on yksi Neuvostoliiton menestyneimmistä jääpalloseuroista. Seura on voittanut Neuvostoliiton mestaruuden 11 kertaa. Sen historian suurin menestyskausi ajoittuu 1950-60 luvulle. SKA:n viimeisin Neuvostoliiton mestaruus on vuodelta 1974, mutta kärkisijoista se pelasi lähes joka kausi.
Neuvostoliiton romahdettua kaupungin nimi muuttui Sverdlovskista Jekaterinburgiksi, ja joukkue tunnettiin muutaman kauden nimellä SKA-Zenit. Venäjän liigan aikoina seuran paras saavutus ja ainoa mitalisija on vuoden 1994 Venäjän mestaruus. Mestaruuden jälkeen seuran menestys vähitellen hiipui. 2000-luvulla seura otti nimeensä mukaan liitteen Sverdlovsk, kotikaupungin Neuvostoliiton aikaisen nimen mukaan. Perinteikkään nimen alla pelaaminen ei ole tuonut entisaikojen menestystä. SKA-Sverdlovsk on ollut Venäjän liigan heikoimpia joukkueita tällä vuosisadalla, ja se on pelannut toiseksi korkeimmalla sarjatasolla kaudesta 2009-10 lähtien.
Saavutukset

Saavutuksia Neuvostoliiton mestaruussarjassa:
11 kultaa 1950, 1953, 1956, 1958, 1959, 1960, 1962, 1966, 1968, 1971, 1974
9 hopeaa 1951, 1955, 1957, 1961, 1963, 1965, 1967, 1969, 1992
5 pronssia 1952, 1964, 1970, 1975, 1990
Saavutuksia Venäjän mestaruussarjassa:
1 kulta 1994
Kuuluisia pelaajia

Nikolai Durakov
Aiheesta muualla

http://www.skaburg.narod.ru/
Perinteinen kiinalainen lääkintä

Perinteinen kiinalaisen lääketieteen lääkkeitä myyvä liike Hongkongissa.
Perinteinen kiinalainen lääkintä tai puhekielessä kiinalainen lääkintä tai lääketiede on oppi terveyden ylläpitämisestä, sairauksien syistä, ehkäisemisestä ja hoidosta. Se on kokemukseen perustuvaa uskomuslääkintää. Perinteinen lääkintä on kehittynyt tuhansien vuosien aikana Kiinassa, jossa sitä käytetään joko ainoana hoitomuotona tai yhdessä (länsimaisen) lääketieteen kanssa. Sen käyttö on levinnyt länteen todistetuilta osiltaan virallisen lääketieteen osaksi, todistamattomilta osiltaan uskomuslääkintänä.
Perinteisen kiinalaisen lääkinnän hoitomuotoja käytetään lähes kaikkiin sairauksiin, jotka lääketiede tuntee. Lisäksi hoitoja voidaan käyttää moniin elimistön oireiden hoitoon, joita tiede ei määrittele sairaudeksi.
Lääketieteilijöiden näkemyksiä

Terveyssosiologian professori Markku Myllykankaan mukaan ei ole olemassa "kiinalaista lääketiedettä" sen enempää kuin "suomalaista lääketiedettä", vaan on olemassa toisaalta "lääketiede" ja toisaalta eri kulttuurien lää­ke­tie­tee­seen ja näyt­töön pe­rus­tu­mat­to­mia lääkintätapoja.
Stakesin tiedottajalääkäri Martti Teikarin mukaan perinteinen kiinalainen lääkintä tuli länteen 1970-luvulla, kun Mao Zedong käytti sitä kulttuurivallankumouksensa poliittisiin tarkoituksiin, "länsimaisen hapatuksen vastustamiseen", esittelemällä akupunktuurin tuottamia "ihmeparantumisia", vaikka hän ja kommunistit yleisemminkään eivät itse siihen uskoneet. Teikari korostaa, että vuosituhansien hoitoperinne ei todista tehoa, koska vaihtoehtojen puuttuessa riittää mikä tahansa toivoa luova hoito.
Teikarin mukaan esimerkiksi akupunktion teho on osoitettu leikkauksiin ja syöpälääkityksiin liittyvässä pahoinvoinnissa ja hammaskivussa. Lihavuuden, tupakoinnin lopettamiseen ja tinnitukseen akupunktiosta ei ole apua ja muusta näyttö on ristiriitaista tai puutteellista. Lumevaikutuksen lisäksi akupunktiolla on suoraa vaikutusta keskushermostoon. Teikari kertoo, että kiinalaisen lääkinnän opin mukaan akupunktiossa hoidetaan kaiken pahan takana olevaa demonista tuulta.
Perinteisen kiinalaisen lääkinnän oppi

Kiinalaisen lääkinnän perusperiaate on, että hoidetaan ihmistä kokonaisuutena, kun taas (länsimainen) lääketiede hoitaa sairautta.
Kiinalaisen lääkinnän teoria ja käytäntö pohjautuu noin 200–300 eaa. laadittuun kirjaan Huangdi neijing (黄帝内經 "Huangdin sisäinen klassikko"), joka on perusteos kiinalaisen lääkinnän opista ja ihmiskehon toiminnasta.
Huangdi neijing koostuu neljästä osasta, Suwen (素問 "yksinkertaisia kysymyksiä"), Lingshu (靈樞 "henkinen napa"), Taisu (太素 "suuri perusta") ja Mingtang (明堂 "kirkas sali"). Suwen sisältää kiinalaisen lääkinnän diagnoosimenetelmien ja hoitomuotojen teoreettisen perustan. Lingshu käsittelee akupunktiota yksityiskohtaisesti.
Toisin kuin länsimaiset saman ajan terveyttä, sairautta ja lääkintää käsittelevät kirjat, Huangdi neijing ei ole alan harjoittajien mielestä koskaan vanhentunut vaan se on yhä kiinalaisen lääkinnän opintojen perusteos. Sen sisältämä kokonaisvaltainen lääkinnän teoria todistaa, että jo tuohon aikaan kiinalaisella lääketieteellä oli takanaan pitkä historia.[lähde? ]
Vuonna 1973 Mawangduista (Changsha, Hunan) löydettiin kolme hautaa, joista haudasta 3 (168 eaa.) löydettiin joukko varhaisimpia kopioita sekä tunnetuista että tähän asti tuntemattomista teoksista. Kirjojen joukossa oli 14 lääkintää käsittelevää teosta kaikista neljästä lääkintää luokasta, jotka on mainittu Hanshun (漢書 Hànshū, Han-dynastian kirja, 111 jaa.) bibliografisessa tutkielmassa, joka perustuu Han-dynastian kuninkaallisen kirjaston kirjaluetteloon.
Klassikot (醫經 yījīng):
Zubi shiyi mai jiu jing (Jalkojen ja käsivarsien yhdentoista meridiaanin polttamisen eli moksibustion klassikko)
Yinyang shiyi mai jiu jing (11 yinyang -meridiaanin polttamisen klassikko, osat 1 ja 2)
Maifa (Meridiaanimalli).
Yinyang mai sihou (Yinyang-meridiaanien kohtalokkaat oireet).
Reseptikokoelmat (jingfang):
Wushier bingfang (Reseptit 52 vaivalle, varhaisin tunnettu kiinalaisen farmakologian teksti).
Makuukamaritutkielmat (房中 fángzhōng, "huoneen sisäinen"):
He yinyang (Yinin ja yangin liitto),
Yangshengfang (Elämän ravitsemisen ohjeita)
Zaliaofang (Erilaisten parannusten reseptejä)
Shiwen (Kymmenen kysymystä)
Tianxia zhidao tan (Taivaan alle ulottuvan tien luento)
Kuolemattomuuden menetelmät ja reseptit (shenxian, hengen transendenssi)
Qugu-shiqi (Viljojen hylkääminen ja qin syöminen)
Daoyin tu (Kuvitettu daoyin – qigong-menetelmiä)
Taichan shu (Sikiökehityksen kirja).
Za jin fang (Erilaisten talismaanien ohjeet).
Löydetyt teokset ovat täydentäneet ja tarkentaneet kuvaa kiinalaisen lääkinnän kehityksestä.
Teoreettinen perusta

Kiinalaisen lääkinnän juuret ovat vuosituhansia vanhassa kiinalaisessa kulttuurissa ja sen kosmologian periaatteissa. Tämä on vaikuttanut tapaan, jolla lääkinnässä tarkastellaan ihmistä.
Teoreettinen perusta > Yin-yang

Yin ja yang ovat vastakohtapari, jonka avulla asioita verrataan toisiinsa. Kyseessä on suhteellisuutta kuvaava käsite. Yin-yang -jakoa sovelletaan kaikilla tasoilla:
Anatomia: kehon sisäiset osat ovat yin, ulkoiset osat yang; viisi zangia yin ja kuusi futa yang; jänteet ja luut yin ja iho yang jne.
Fysiologia: qin varastointi on yin ja toiminta yang
Patologia: muutoksen kaksi toimintatapaa
Diagnoosi: oireyhtymien luonteen kuvaus
Hoito: Kaiken hoidon perusta on yin-yang -tasapainon palauttaminen
Teoreettinen perusta > Viisi elementtiä

Viiden elementin mukaan luokitellaan sekä ruumiinosat että niiden toiminta. Ruumiinosien keskinäistä suhdetta ja niiden vaikutusta toisiinsa tarkastellaan viiden elementin suhteiden kautta. Kiinalaisessa lääkinnässä käytettäviä suhteita ovat vahvistava (oikeammin synnyttävä) kierto (xiang sheng), heikentävä kierto (xiang ruo), tukahduttava kierto (xiang ni), kuluttava kierto (xiang qie), rajoittava kierto (xiang ke), sortava kierto ja loukkaava kierto (xiang kong).
Anatomia ja fysiologia > Perusaineet

Perusaineita on viisi: qi (energia), veri,  jing (esenssi), shen (henki) ja jinye (nesteet). Yhdessä niitä voidaan kutsua elämänvoimaksi tai elämäksi, koska niin kauan kuin ihmisellä on niitä, hän elää ja kun perusaineet ehtyvät, ihminen kuolee.
Anatomia ja fysiologia > Zang-fu – sisäelimet

Zang-fu (臟腑 zàngfǔ) -teoria eli sisäelinteoria käsittelee sisäelinten toimintatapoja ja niiden suhdetta kokonaisuuteen. Perinteinen kiinalainen näkemys anatomiasta poikkeaa länsimaisesta. Huomiota kiinnitetään elinten lisäksi myös niiden toimintaan kokonaisuuden osina. Elimen nimi ei tarkoita vain elintä itseään vaan myös siihen liittyviä muita kudoksia, aistia, väriä, hajua, makua, tunnetta, toimintaa jne. erityisesti niiden viiden elementin mukaan. Esimerkiksi sydämeen liitetään sen elementin, tulen kautta ominaisuuksia kuten tahdonvoima, luovuus, ilo, hysteerisyys, nauru, karvas maku, palanut haju, puhe, kieli, sydänpussi, ohutsuoli, kolmoislämmitin, kasvojen väritys, valtimot, verisuonet, ruumiin lämpötila, aivot, veri, umpirauhanen, hiki ja hiukset.
Sisäelimet jaetaan kahteen ryhmään: viisi zang-elintä ja kuusi fu-elintä.
Viisi zang-elintä ovat maksa (肝 gān), sydän (心 xīn), perna (脾 pí), keuhkot (肺 fèi) ja munuaiset (腎 shèn).
Kuusi fu-elintä ovat sappirakko (膽 dǎn), mahalaukku (胃 wèi ), ohutsuoli (小腸 xiǎocháng), paksusuoli (大腸 dàcháng), virtsarakko (膀胱 bǎngguāng) ja kolmoislämmitin (三焦 sānjiāo), joka koostuu rintaontelosta (ylälämmitin), vatsaontelosta (keskilämmitin) ja lantio-ontelosta (alalämmitin).
Näiden lisäksi ovat "erikoiset (ja) vakaat elimet", joita ovat aivot, luuydin, luut, suonet, sappirakko (joka on myös fu-elin) ja kohtu.
Diagnoosi

Kiinalaisessa lääkinnässä ihmiskehon tutkiminen tapahtuu aistihavainnoin. Kehon ulkoisia merkkejä tarkkailemalla päätellään kehon epätasapaino, jota pyritään tasoittamaan hoidon aikana. Diagnoosimenetelmiä on neljä:
Katsominen (望 wàng):
Katsotaan potilaan sheniä, päätä, hiuksia, kasvoja, kieltä, ruumiinrakennetta, raajoja, ihoa, meridiaaneja, asentoa ja liikkeitä.
Kuunteleminen/haisteleminen (聞/闻 wén):
Kuunnellaan puheääntä, hengitystä, yskää, hikkaa, aivastuksia ja haukotusta. Vauvojen huuto kertoo vauvan tilasta.
Hajut voidaan jakaa kolmeen luokkaan: pahat, kalamaiset ja erikoiset hajut. Lisäksi ne voidaan luokitella viiden elementin mukaan.
Kysyminen (問/问 wèn):
Kysyminen on yleensä diagnoosin laajin osa. Lääkäri kysyy potilaalta tämän sairauden alusta ja kestosta, sen sijainnista ja eri oireista, sen vaikutuksesta syömiseen, juomiseen, ulostamiseen, virtsaamiseen, uneen ja sukupuolielämään. Perhetausta, asuinympäristö, elintavat, tunne-elämä ja liikunta otetaan huomioon. Naisilta kysytään kuukautiskierrosta ja synnytyksistä.
Koskeminen (切 qiè):
Koskeminen eli palpaatio käsittää kehon ja pulssin tutkimisen koskemalla. Pulssin tutkiminen on niin keskeinen osa diagnoosia, että kiinalaiset voivat sanoa menevänsä "pulssinsa tunnusteluun" mennessään lääkärille. Voidaan käyttää jopa 28 pulssia. Pulssin avulla saadaan tietoa sisäelinten tilasta. Kehon palpaatiolla tutkitaan erityisesti ihon, raajojen, rintakehän, selän, vatsaontelon ja tiettyjen akupisteiden herkistymistä ja kipua, lämpötilaa, kosteutta ja kiinteyttä. Rintakehän kautta tunnetaan sydämen syke.
Diagnoositaidon täydellisen hallitsemisen sanotaan vaativan useiden vuosien tai vuosikymmenien harjoituksen.
Patogeneesi

Sairautta aiheuttavat tekijät jaetaan ulkoisiin ja sisäisiin eli tunteesta johtuviin syihin.
Kuusi ulkoista patogeeniä ovat tuuli (風 fēng), kylmä (寒 hán), helle (暑 shǔ), kosteus (溼 shī), kuivuus (燥 zào) ja tuli (火 huǒ) tai kuumeneminen (熱 rè). Seitsemän tunnetta ovat ilo (喜樂 xǐlè), viha (怒 nù), huoli (愁 chóu), mietiskely (思 sī), suru (悲哀 bēiāi), pelko (恐 kǒng) ja järkytys (驚恐 jīngkǒng).
Lisäksi on joukko patogeenejä, jotka eivät ole ulkoisia tai sisäisiä. "Ruoan (aiheuttama) vahinko" käsittää humaltumisen, ylensyönnin, kylmän tai viileän ruoan syönnin sekä pitkäaikaisen rasvaisen ruoan nauttimisen. "Väsyminen" voi johtua yleiskunnon heikkoudesta tai liiallisesta sukupuoliaktiviteetista. Viimeksi mainittua kutsutaan myös "makuuhuoneen (aiheuttamaksi) vahingoksi".
Oireyhtymät

Oireyhtymät tunnistetaan käyttäen eri tapoja, jotka on kehitetty vuosituhansien aikana.
Kahdeksan periaatetta on tärkein menetelmä oireyhtymien tunnistamiseen. Muut menetelmät täydentävät sitä. Kahdeksan periaatetta ovat:
Yang-oireyhtymä
Yin-oireyhtymä
Pinnallinen oireyhtymä (ulkoinen)
Syvä oireyhtymä (sisäinen)
Kylmän oireyhtymä
Kuuman oireyhtymä
Vajauksen oireyhtymä
Liiallisuuden oireyhtymä
Oireyhtymien tunnistaminen voi perustua lisäksi seuraaviin asioihin:
Qi, veri ja nesteet
Zang-fu -elimet
Patogeeniset tekijät
Viisi elementtiä
Meridiaanit
Kuusi vaihetta
Neljä tasoa
Kolmoislämmitin
Hoito

Perinteisen kiinalaisen lääkinnän hoidot perustuvat tuhansien vuosien aikana kehitettyihin hypoteeseihin ihmiskehon toiminnasta ja sen säätelyn mahdollistavista hoidoista. Hoidot jaetaan neljään osa-alueeseen:
Ravinto-oppi (食療 shíliáo – ravintoterapia)
Lääkeoppi (中藥學 zhōngyàoxué), jossa painopiste on yrttien käytöllä.
Neula, polttaminen (針灸 zhēnjiǔ) eli
Akupunktio (針砭 zhēnbiān – neulanpisto), akupisteiden käsittely neuloin.
Moksibustio (灸 jiǔ – polttaminen), akupisteiden käsittely moksaa polttamalla.
Kehon käsittely
Akupainanta (指壓 zhǐyā – sormin painelu), akupisteiden painelu sormin.
Guasha [刮痧 guāshā – kaapia sairaus), ruumiinosien kaapiminen sileäreunaisella esineellä.
Kuppaus (拔罐子 báguànzǐ), akupisteiden käsittely kuppaamalla, voidaan lukea tähän kategoriaan, mutta myös edelliseen.
Tuina (推拿 tuīná – työntäminen ja tarttuminen), hieronta.
Qigong
Kiinalaisen lääkinnän kehittyminen

Lääkinnän kehittymiseen ovat vuosituhansien aikana vaikuttaneet monet filosofiset oppisuunnat. Niiden opettama ihmisruumiin kunnioitus on johtanut siihen, että perinteisessä kiinalaisessa lääkinnässä sairauksien hoito on keskittynyt ulkoisiin menetelmiin. Kirurgia ei ole merkittävässä asemassa. Ruumiin leikkelyä käytettiin aikaisemmin lähinnä kidutuksessa. Ihmiskehon tutkiminen oli tabu aina 1900-luvulle asti. Elinten rakenteet ja toiminnot olivat tuntemattomia käytännössä koko kiinalaisen lääkinnän kehittymisen ajan.
Hypoteesit kehittyvät edelleen ja tutkimuksia lääketieteen ja perinteisen kiinalaisen lääkinnän keskinäisistä sovelluksista tutkitaan. Näiden kahden vertailua vaikeuttaa se, että niiden teoria sairauden synnystä ja olemuksesta ja täten myös hoitomenetelmistä poikkeavat toisistaan. Lääketieteen ja perinteisen kiinalaisen lääkinnän perusero on lääketieteen keskittyminen aineeseen eli ruumiin kemiaan ja fysiikkaan kun taas kiinalaisessa lääkinnässä pidetään keskeisenä qitä eli energiaa myös sen näkymättömässä muodossa.
Aiheesta muualla

Wikimedia Commonsissa on kuvia tai muita tiedostoja aiheesta .
SKILL: Suomen Kiinalaisen Lääketieteen Liitto
FinnAcu: Suomen perinteisen kiinalaisen lääketieteen yhdistys ry
Perinteisen kiinalaisen lääketieteen filosofiaa ja klassikoita
Bencao (Yrttioppi) vuodelta 1249
Publius Cornelius Scipio Nasica

Publius Cornelius Scipio Nasica (s. 227 eaa.) oli Rooman tasavallan konsuli vuonna 191 eaa. Hän oli roomalaisen kenraalin ja toisen puunilaissodan veteraanin Gnaeus Cornelius Scipio Calvuksen poika. Nasica oli myös kuuluisimman Scipion, Publius Cornelius Scipio Africanuksen, serkku ja Publius Cornelius Scipio Nasica Corculumin isä.
Hän toimi Ediilinä vuonna 197 eaa. ja Hispania Ulteriorin preettorina 194 eaa., jolloin hän kukisti lusitanialaiset Ilipassa. Konsulina vuonna 191 eaa. hän mm. alisti boijit, kelttiläisen heimon joka oli taistellut roomalaisia vastaan edellisellä vuosisadalla.
| 0 | 1 | 2 | 3 |
| --- | --- | --- | --- |
|   | Edeltäjä: Lucius Quinctius Flamininus ja Gnaeus Domitius Ahenobarbus | Rooman konsuli Manius Acilius Glabrion kanssa  vuonna 191 eaa. | Seuraaja: Lucius Cornelius Scipio Asiaticus ja  Gaius Laelius |
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Sac de nœuds

| Sac de nœuds |
| --- | --- |

Ohjaaja:  Josiane Balasko
Käsikirjoittaja:   Josiane Balasko  Jacques Audiard 
Tuottaja:  Marie-Laure Reyre
Säveltäjä:   Gérard Blanchard  Michel Goglat 
Kuvaaja:  François Catonné
Leikkaaja:  Catherine Kelber
Lavastaja:  Carlos Conti
Pääosat:   Isabelle Huppert  Josiane Balasko  Farid Chopel 
Valmistustiedot
Valmistusmaa:  Ranska
Tuotantoyhtiö:  Oliane Productions
Ensi-ilta:   1985-3-2020. maaliskuuta 1985 (Ranska)  
Kesto:  90 minuuttia
Alkuperäiskieli:  ranska
Aiheesta muualla
IMDb 
AllMovie
Infobox OKNimi-testi OK: 
Sac de nœuds on vuonna 1985 ensi-iltansa saanut Josiane Balaskon ohjaama ranskalainen komediaelokuva, jonka pääosia näyttelevät Isabelle Huppert, Balasko itse ja Farid Chopel. Balasko myös käsikirjoitti elokuvan Jacques Audiardin kanssa, ja elokuvan tuottajana oli Marie-Laure Reyre. Elokuva on Balaskon ensimmäinen elokuvaohjaus.
Juoni

Anita (Josiane Balasko) on ajautunut itsemurhan partaalle poikansa kuoleman jälkeen. Yhtäkkiä hänen naapurinsa, Rose-Marie Martin (Isabelle Huppert), rynnii hänen asuntoonsa turvaan paettuaan poliisina työskentelevän ja alkoholisoituneen aviomiehensä kynsistä. Kun aviomies löydetään murhattuna, Rose-Marieta aletaan pitää syyllisenä. Naiset lähtevät ”pakomatkalle”, sillä he eivät halua sekaantua Rose-Marien aviomiehen kuolemantapaukseen.
Näyttelijät

| 0 | 1 | 2 |
| --- | --- | --- |
|  Isabelle Huppert  | … |  Rose-Marie Martin   |
|  Josiane Balasko  | … |  Anita   |
|  Farid Chopel  | … |  Rico Da Silva   |
|  Jean Carmet  | … |  herra Buzinski   |
|  Coluche  | … |  Coyotte   |
|  Dominique Lavanant  | … |  sairaanhoitaja   |
|  Michel Albertini  | … |  Étienne   |
|  Jean-Pierre Coffe  | … |  komisario   |
|  Daniel Russo  | … |  André Martin   |
|  Howard Vernon  | … |  tohtori Belin   |
|  Philippe Berry  | … |  Manu   |
|  Jean-Luc Fromental  | … |  Isbœuf   |
|  Marc Lamole  | … |  Robert   |
|  Fred Romano  | … |  Joëlle   |
Tuotanto

Sac de nœudsin kuvaukset alkoivat elokuussa 1984. Elokuvan tuotantoyhtiönä oli Oliane Productions.
Julkaisu

Sac de nœuds sai ensi-iltansa Ranskassa 20. maaliskuuta 1985 ja oli Warner Bros. -yhtiön teatterilevittämä. Elokuva keräsi Ranskassa teatterikierroksensa aikana 633 220 katsojaa.
Sac de nœuds julkaistiin Ranskassa DVD:lle 22. kesäkuuta 2009.
Aiheesta muualla

Sac de nœuds Internet Movie Databasessa (englanniksi)
Sac de nœuds AllMoviessa. (englanniksi)
Sac de nœuds AlloCinéssä (ranskaksi)
Sac de nœuds UniFrancessa (ranskaksi)
Samsung Galaxy Ace

| Samsung Galaxy Ace |
| --- | --- |
 Samsung Galaxy Ace
Valmistaja:  Samsung Electronics
Julkaistu:  helmikuu 2011
Käyttöverkot:  GSM 850/900/1800/1900 HSDPA 900/2100
Mitat:  112,4 x 59,9 x 11,5 mm
Paino:  113 g
Näyttö:  kosketusnäyttö
Suoritin:  800 MHz ARM 11
Muisti:  278 Mt RAM
Kamera:  5 megapikseliä
Käyttöjärjestelmä:  Android v2.3
Infobox OKNimi-testi OK: 
Samsung Galaxy Ace on Samsung Electronicsin kosketusnäytöllä varustettu älypuhelin, joka julkaistiin helmikuussa 2011. Puhelimessa on 3,5 tuuman näyttö (resoluutio 320 × 480) ja 800 MHz prosessori. Kameran tarkkuus on 5 megapikseliä ja se on höystetty LED-salamalla. Galaxy Ace:a on julkaistu myöhemmin 832 MHz prosessorilla toimiva GT-5830i versio ja Ace Plus. Ace Plus -versiossa on kehittyneempi käyttöjärjestelmä, ja isompi näyttö ja kameran paikka siirretty puhelimen reunasta keskelle puhelimen takaosassa. Puhelimessa on microSD-korttipaikka (enintään 32 gigatavua).
Rory MacDonald

| Rory MacDonald |
| --- | --- |

Henkilötiedot
Syntynyt: 22. heinäkuuta 1989 (ikä 35) Montreal, Quebec
Kansalaisuus:   Kanada
Vapaaottelija
Aktiivisena:  2005–2022
Pituus:  183 cm
Paino:  77 kg
Painoluokka:  välisarja
Kätisyys:  oikea
Taistelutyyli:  brasilialainen jujutsu, nyrkkeily
Seura:  Tristar Gym (2010–)
Tilastot
Ottelut:  28
Voitot:  21
– tyrmäyksellä:  7
– luovutuksella:  7
– päätöksellä:  7
Tappiot:  6
– tyrmäyksellä:  3
– päätöksellä:  3
Rory Joseph MacDonald (s. 22. heinäkuuta 1989 Montreal, Quebec) on kanadalainen uransa lopettanut välisarjan vapaaottelija. Hän on entinen Bellatorin välisarjan mestari. MacDonald on voittanut myös aiemmin King of the Cagen kevytsarjan mestaruuden ja otteli kerran UFC:n välisarjan mestaruudesta Robbie Lawleria vastaan. Hän hävisi kamppailun teknisellä tyrmäyksellä viimeisessä erässä.